Tawtee e foolotiro tafugol « Meme » ngol ka Ɗemɗe Neeniije
Musiɗɓe tedduɓe, juurotooɓe Misiide, Men hewtidii hannde kadi e kumpital mawngal, kumpital ɓamtaare Fulfulde, e jurol gannde kese. Wano woowiri non, tuma kala, men humpitay on ka ɗemngal men ngal naatiri e Jokkito »
UNESCO humpitii tiitoonde ñalaande winndere ɗemɗe neeniije ɗen 21 Fabraa’iru 2017!
Fii mawningol ñalaande Hakkunde-leyɗeere wonande Ɗemɗe Muynaaɗe Ɗen ñalnde 21 Fabraa’iru 2017, UNESCO, fedde kippunde nden fii ɗuuɗal pine e ɗemɗe.. ka aduna, okkuɓe kadi ñalaande 21 Fabraa’iru nden e hitaande kala, Jokkito »
Fabraa’iru hewtii, lewru ɗemɗe neeniije !
Banndiraaɓe tedduɓe, E hitaande 2014 nden, men yowuno winndannde ka Misiide ɗoo, nodditugol on mawningol haala men muynaaka kan battane ñalnde 21 Fabraa’iru wondude e https://fr.globalvoices.org fewndo nde ɓe fewtinirnoo men lamnde Jokkito »
Ko teddungal e mon, facebook wowlii pular
Waɗii duuɓi tati e ko fawi, gila yarlitiiɓe men fuɗɗii firde laylatol renndo ngol facebook e Fulfulde. Ko ɓaawo nde yimɓe maghribi ɓen newnananoo huutorde ɗemngal Tamazight ngal 2013 woni ko fewjooɓe facebook Jokkito »
Fulfulde, ko ɗemngal layungal
Ñalnde 16 setto (suwen) 2016, gooto e blogooɓe mondoblog yowuno winndannde ka lowre mun doudoufine.mondoblog.org, o tiitori nde : « Faransee, ngal ɗemngal battingal e Pular ». Mo janngii winndannde nden, o fellitay wonde ɗemngal Jokkito »
Monthly Archives: février 2016
Burkina : Sarɗi woote ɗin firaama e Fulfulde
Ko e Alkamisa, ñannde 18 Fabraa’iru 2016 woni ko kumpital ngal yowaa ka lowre burkina24.com e kuɗol Oui KOETA, wonde Sarɗi woote (code électoral / electoral code) ɗin Burkina firaama e ɗemɗe tati ngenndiije, ɗen woni: Mooree, Julaa e Fulfulde. Ɗum non ko eɓɓoore goomu kippungu fii woote ɗen lesdi Burkina hino wi’ee commission électorale nationale indépendante (CENI), e ballal lesdi Kanadaa ndin wondude e karallooɓe (experts) Eropnaaɓe kippuɓe fii ƴeewtagol woote ɗen hino wi’ee centre européen d’appui au processus électoral (ECES).
Kawral Misiide e Moodi Ndane Seelenke Jallo, jom ballafuyeeji ka Pular
Banndiraaɓe tedduɓe, hannde kadi miɗen ardi ɗoo e yewtere gooto e kummaluuɓe men daraniiɓe ɗemngal Pular nder leydi Gine. Ko ɓen woni Moodi Ndane Seelenke Jallo. Winndiyanke, ballifo (auteur / author) ka Pular.
Dakaar, Papyrus Afrique yaltinii deftere Pulaar
Suudu muulirndu defte ndun senegaal «Papyrus Afrique », dariindu fii ɓamtugol ɗemɗe Afrik ɗen humpitii yaltugol defte maɓɓe nay (4) e ndee Alattiire yawtunde. Ɗum non, ko battane mawningol maanditaanre (anniversaire) 30 re nden e faatagol Sheyk Anta Jop.
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn kor_Hang fuv_Latn fuv_Latn fuv_Latn fuv_Latn fuv_Latn fuv_Latn